open-index/open-wikipedia-markdown huggingface dataset:
Luonnollinen kieli

**Luonnollinen kieli** on kieli, jolla ihmiset yleisesti kommunikoivat keskenään ja joka on kehittynyt ja siirtynyt sukupolvelta toiselle osana normaalia sosiaalista kanssakäymistä.  Tällaista kieltä kutsutaan *luonnolliseksi* erotukseksi toisaalta formaaleista kielistä (kuten ohjelmointikielet), toisaalta keinotekoisista kielistä (kuten esperanto).

Luonnollinen kieli on ”luonnollista” kolmessa eri mielessä: 1) Kieli on syntynyt ja kehittynyt luonnollisesti tuhansien vuosien ajan ja muovautunut sellaiseksi, mikä kulloinkin on tarkoituksenmukaista; 2) Ihmislapsi on omaksunut kielen luontaisesti, ilman muodollista opetusta, kanssakäymisessä muiden ihmisten kanssa; ja 3) Ihmiset käyttävät kieltä yhteydenpitovälineenä ja hahmottavat sen avulla ympäröivän maailman verbaalisesti ja/tai viittoen.

Luonnollisia kieliä ovat paitsi verbaaliset myös viitotut kielet, jotka ovat syntyneet ja kehittyneet kuurojen keskuudessa. Kaikilla luonnollisilla kielillä on oma sanastonsa tai viittomistonsa ja rakenteensa eli kielioppinsa. Toisaalta jokainen yksittäinen luonnollinen kieli muuttuu vääjäämättömästi aikojen kuluessa käyttäjiensä keskuudessa, ja siitä syntyy samaan kieleen eri murteita. Useita kieliä käyttävät monikieliset ihmiset saattavat puolestaan yhdistellä myös eri kieliryhmiin kuuluvien kielten sanastoja ja rakenteita toisiinsa. Näin kielten kontakteista voi syntyä aikojen kuluessa luonnollisia kontaktikieliä, pidgineitä.

## Lähteet
Lemaitre

**Lemaître** tai **Lemaitre** on ranskalainen sukunimi, joka tarkoittaa ”isäntää”. Tunnettuja henkilöitä tällä sukunimellä ovat muun muassa:     

* Georges Lemaître (1894–1966), belgialainen pappi ja tähtitieteilijä
* Jules Lemaître (1853–1914), ranskalainen kriitikko ja näyttelijä 
* Christophe Lemaitre (s. 1990), ranskalainen pikajuoksija 
* Pierre Lemaitre (s. 1951), ranskalainen kirjailija ja käsikirjoittaja 

**Muita merkityksiä** 

* Fridmanin–Lemaîtren–Robertsonin–Walkerin metriikka, kosmologinen metriikka 
* Lemaitre, norjalainen indietronica-yhtye
Kesäparalympialaiset 1996

**Kesäparalympialaiset 1996** järjestettiin saman vuoden olympialaisten tavoin Atlantassa, Yhdysvalloissa. Kisat pidettiin 16. elokuuta–25. elokuuta.

Ensimmäistä kertaa paralympialaisten historiassa kisoissa kilpaili myös älyllisesti vammaisia. Yhteensä paralympialaisiin osallistui 3&nbsp;259 urheilijaa 104 maasta. Näistä 56 oli älyllisesti vammaisia. He osallistuivat uintilajeihin ja yleisurheiluun. Kisoissa kilpailtiin 20 lajissa, joista kolme - squash, purjehdus ja pyörätuolirugby - oli näytöslajeina. Kisoissa tehtiin kaiken kaikkiaan 269 uutta maailmanennätystä.

## Mitalitaulukko TOP-10

## Kuvagalleria

Kuva:59 ACPS Atlanta 1996 Open Ceremony Australian Team.jpg|Australian joukkue avajaisissa.
Kuva:Athletics venue during the 1996 Paralympic Games.jpg|Olympiastadion
Kuva:22 ACPS Atlanta 1996 Cycling Sandra Smith Terri Poole.jpg|Pyöräilyn mitalisteja.
Kuva:Swimming Atlanta Paralympics (28).jpg|Uintia
Kuva:190896 - Alison Mosely defends vs USA Women's wheelchair basketball - 3b - Scan.jpg|Pyörätuolikoripalloa
Kuva:71 ACPS Atlanta 1996 Track Paul Wiggins.jpg|Pyörätuolikelausta
Kuva:Wheelchair tennis Atlanta Paralympics (3).jpg|Pyörätuolitennistä


## Lähteet

## Aiheesta muualla

* Official website of the Paralympic Movement 
* 1996 Paralympics Overview
Ruyigin provinssi

**Ruyigin provinssi** oli yksi Burundin 17 provinssista, ja se sijaitsee maan kaakkoisosassa. Provinssi rajoittui idässä Tansaniaan, etelässä Rutanan provinssiin, lännessä Gitegan provinssiin, luoteessa Karuzin provinssiin ja koillisessa Cankuzon provinssiin. Myös sen pääkaupungin nimi oli Ruyigi.
 
Vuonna 2007 Ruyigin provinssin väkiluvuksi arvioitiin 387&nbsp;000 henkeä. Sen pinta-ala on 2&nbsp;338,88&nbsp;km².

Vuonna 2025 voimaan tulleessa uudistuksessa se yhdistettiin Buhumuzan provinssiin.

## Kunnat
Ruyigin provinssi jakautuu seitsemään kuntaan

* Butaganzwa
* Butezi
* Bweru
* Gisuru
* Kinyinya
* Nyabitsinda
* Ruyigi 

## Lähteet
Ozzy & Drix

**Ozzy & Drix** on Warner Bros. Animationin tuottama yhdysvaltalainen piirrossarja, joka perustuu elokuvaan Osmosis Jones. Sarjaa esitettiin alun perin yhdysvalloissa Kids' WB:llä vuosien 2002–2004 aikana. Suomessa sitä esitettiin maksullisella Cartoon Networkilla. Ozzy & Drix sarja sijoittuu Hector nimisen pojan kehon sisälle, jossa päähahmot Osmosis "Ozzy" Jones ja Drix suojelevat erilaisilta viruksilta Hectorin kehoa.

## Tarina
Ozzyn ja Drixin jahdatessa tuhkarokkoa, kaikki kolme joutuvat hyttysen imetyksi pois Frankin kehosta. Myöhemmin he joutuvat samaisen hyttysen vuoksi nuoren pojan Hectorin kehoon. Kaksikon onnistuttua tuhoamaan tuhkarokon heidät ylennetään yksityisetsiviksi Hectorin kehossa.

## Hahmot
***Osmosis "Ozzy" Jones** on mustahuumorinen valkosolu, joka työskentelee yksityisetsivänä Hectorin kehon sisällä. Ozzy ja hänen parinsa Drix olivat alun perin Frankin kehossa, kuten elokuvassa Osmosis Jones käy ilmi, mutta päätyivät Hectorin kehoon hyttysen kautta jahdatessaan tuhkarokkoa. Saavuttuaan Hectorin kehoon, hän on ollut siitä lähtien hieman ihastuneena Maria Aminoon.

***Drixenol "Drix"** on nuhalääke ja Ozzyn etsiväapulainen. Heillä on oma toimisto Hectorin kehossa. Drixin oikea käsi on monipuolinen laukaisin, jonka kautta hän ampuu erilaisia hoitavia kemikaaleja pillerin muodossa. Kaikki tarvittavat pillerit ovat varastoituna hänen kehossaan. Useimmiten Drixiä nähdään käyttävän kylmäpilleriä, joilla hän jäädyttää useimmat virukset. Tämän lisäksi Drixin oikea käsi toimii myös puhelimena ja vispilänä. Hän on luonteeltaan erittäin varovainen ja täysin rehellinen, jonka vuoksi hän vaikuttaa usein hyväuskoiselta. Drix yrittää parhaansa mukaan sulautua muiden solujen joukkoon, mutta useimmiten ei ymmärrä heidän toimintaansa.

## Äänirooleissa

## Aiheesta muualla
*Ozzy & Drix TV.comissa  
*Ozzy & Drix Voice Chasersissa
Päivänavaus

**Päivänavaus** on koulussa päivän alkajaisiksi järjestettävä lyhyt hengellinen tai muu vastaava tilaisuus. Suomessa sellainen järjestetään asetuksen mukaan sekä peruskoulussa että lukiossa, joskaan asetuksissa ei ole tarkemmin säädetty päivänavauksen sisällöstä.

## Suhde uskontoon

Osa koulujen päivänavauksista on uskonnon harjoittamista. Esimerkiksi Suomen evankelis-luterilainen kirkko on laatinut jokaiseen virteensä sopivan päivänavauksen. 

Suomen perustuslain 11 §:n 2 momentin perusteella ketään ei voida velvoittaa osallistumaan vakaumuksensa vastaisesti uskonnon harjoittamiseen. Tämän perusteella oppilasta ei voida velvoittaa osallistumaan uskonnolliseen päivänavaukseen. Nykyinen käytäntö on, että oppilaan huoltaja ilmoittaa, jos oppilas ei osallistu uskonnollisiin tilaisuuksiin. Ilmoituksen jälkeen koulun on huolehdittava siitä, että oppilas ei osallistu kyseisiin tilaisuuksiin ja järjestettävä oppilaalle tilaisuuden ajaksi muuta toimintaa. Lukiossa ilmoituksen tekee oppilas itse.

Yhdysvaltain korkein oikeus on kieltänyt päivänavaukset, koska ne rikkovat perustuslakia.

## Lähteet

## Aiheesta muualla
* Päivänavauksia opettajien käyttöön . Suomen evankelis-luterilainen kirkko.
* Päivänavaus. Uskonnonvapaus.fi.
* Päivänavaus ei voi olla pakollinen. Vapaa-ajattelijain liitto.
* Erkki Hartikainen: Opettajat tietämättömiä Suomen ja kansainvälisestä lainsäädännöstä . Jumalaton 10.1.2010.
*
Percy (soundtrack)

**Percy** on The Kinks -yhtyeen maaliskuussa 1971 julkaistu soundtrack-albumi *[[Percy (elokuva)|Percy]]* -komediaelokuvaa varten. Se jäi yhtyeen viimeiseksi Pye Recordsin julkaisemaksi albumiksi ja sitä ei julkaistu lainkaan Yhdysvalloissa. *Percy* -albumi ei saanut osakseen kaupallista menestystä ja myös arvostelut olivat heikkoja. Kappaleet ovat Ray Daviesin käsialaa ja mukana on joukko instrumentaaleja.

Albumin on sanottu sisältävän Ray Daviesin henkilökohtaisinta ja koskettavinta lyriikkaa. Niissä kuultavia teemoja kuultiin paljon myös yhtyeen tulevilla julkaisuilla. Niihin sisältyivät pelko teknologian terrorista ja byrokratiasta. 

Itse elokuva oli kertomus miehestä, jolle tehdään peniksensiirto. Siinä esiintyivät muun muassa Elke Sommer ja Britt Ekland.

## Kappaleet
*Kaikki kappaleet kirjoittanut Ray Davies.
*Orkesterisovitukset Stanley Meyers.

**A-puoli**
#  
# 
#  
# 
# 
#  
**B-puoli**
# 
#  
# 
#  
# 
#  
# 

### Vuoden 1998 CD-version bonuskappaleet
*Kappaleet ovat mono-miksauksia elokuvasta.
#  
#  
# 
# 
#

## Kokoonpano
*Ray Davies – laulu, kitara
*Dave Davies – laulu, kitara
*John Dalton – bassokitara, taustalaulu
*Mick Avory – rummut
*John Gosling – kosketinsoittimet

## Lähteet
Peetu Piiroinen

**Peetu Ilari Piiroinen** (s. 15. helmikuuta 1988 Hyvinkää) on suomalainen uransa lopettanut lumilautailija. Hänen päälajejaan olivat half-pipe, slopestyle ja big air. Vancouverin olympialaisissa 2010 Piiroinen voitti lumikourussa hopeaa. 

Piiroisen saavutuksiin kuuluvat myös TTR World Snowboard Tour -lumilautailukiertueen voitot vuosina 2009, 2010, 2011 ja 2013. Hän on ensimmäinen urheilija, joka on voittanut kiertueen kolme kertaa peräkkäin ja ensimmäinen, joka on voittanut kyseisen kiertueen neljästi.

Piiroinen edusti hyvinkääläistä Sputnik Snowboardersia. Hän käytti Burtonin lautoja. Hänet on valittu vuoden 2008 nuoreksi urheilijaksi sekä vuosien 2008, 2009,2010 ja 2016 lumilautailijaksi.

Piiroinen lopetti uransa lumilautailijana kesäkuussa 2018.

Vuonna 2008 Piiroinen perusti oman yrityksen, Peetu Piiroinen Oy:n, jonka toimialaan kuuluvat muun muassa tapahtumien järjestäminen sekä lumilautailuelokuvien kuvaus, tuottaminen ja levitys.

Piiroisen pikkuveli on big airin maailmanmestari Petja Piiroinen.

## Saavutukset

* **Euro X Games**
** 2013 Slopestyle 3.

* '''TTR World Snowboard Tour'''
** 2008 Kokonaissijoitus 3.
** 2009 TTR World Snowboard Champion (kokonaissijoitus 1.)
** 2010 Kokonaissijoitus 1.
** 2011 Kokonaissijoitus 1.
** 2012 Kokonaissijoitus 4.
** 2013 Kokonaissijoitus 1.
** 2013 Slopestylen kokonaissijoitus 2.

* **6 Tähden TTR kisa: O’Neill Evolution ([[Davos]])**
** 2008 quarterpipe 3., halfpipe 5.
** 2009 quarterpipe 1., slopestyle 5.
** 2010 slopestyle 3.,  halfpipe 3.
** 2011 halfpipe 4., slopestyle 21.

* **Olympialaiset**
** Vancouver 2010: lumikourussa hopeaa
** Sotši 2014: slopestylessa 7.
** Pyeongchang 2018: lumikourussa 12.

* '''MM-kilpailut''' 
** 2007 Arosa, big airissa 6.
** 2013 Stoneham, lumikourussa 8.

* **Junioreiden MM-kilpailut**
** 2006 Vivaldi Park, lumikourussa pronssia

* '''Euroopan nuorten olympiafestivaalit'''
** 2005 Monthey, lumikourussa kultaa 

* '''Maailmancup'''
** 2007 Big air -cupissa 1., kokonaiskilpailussa 3. 
** 2009 Big air -cupissa 3.
** Osakilpailuissa 5 voittoa, 2 kakkossijaa, 3 kolmossijaa (25.4.2017 mennessä)

* **SM-kilpailut**
** 2006 lumikourussa kultaa, slopestylessä 10.
** 2007 lumikourussa hopeaa
** 2009 lumikourussa kultaa

* Vuoden suomalainen lumilautailija (urheilutoimittajien valinta): 2008, 2009, 2010, 2016

## Lähteet
Peter Eriksson (poliitikko)

**Lars-Johan Peter Eriksson** (s. 3. elokuuta 1958 Säby) on ruotsalainen vihreä poliitikko. Hän on toiminut Ruotsin asunto- ja digitalisaatioministerinä toukokuusta 2016. Eriksson oli Euroopan parlamentin jäsen ja Vihreät / Euroopan vapaa allianssi -ryhmän varapuheenjohtaja 2014–2016. Sitä ennen hän oli Ruotsin valtiopäivien jäsen vuosina 1994–1998 ja 2002–2014. Eriksson oli vihreiden toinen puheenjohtaja Maria Wetterstrandin kanssa 2002–2011.

Vuosina 1999–2004 Eriksson oli Kalixin kunnan kunnanhallituksen puheenjohtaja, kunnallisneuvos (). Eriksson on puolueensa puoluehallituksen pitkäaikainen jäsen ja 1990-luvun alussa hän oli ympäristöpuolueen ensimmäisen puolueohjelman pääasiallinen kirjoittaja.

Eriksson on koulutukseltaan lukion opettaja, aineina liiketalous ja yhteiskuntaoppi. Hänellä on kaksi lasta, molemmat tyttäriä.

## Lähteet

## Aiheesta muualla

* Peter Eriksson Ruotsin valtiopäivien sivuilla 
*
Ifimedeia

**Ifimedeia** (, ) oli kreikkalaisessa mytologiassa Triopaan tytär, jonka tämä antoi vaimoksi veljelleen Aloeukselle. Ifimedeia oli kuitenkin rakastunut Poseidoniin ja teki retkiä meren ääreen kastaakseen kätensä aaltoihin ja valuttaen veden helmoihinsa. Niin hän tuli raskaaksi ja synnytti aloadit, Otoksen ja Efialteen, jotka kantoivat hänen miehensä nimeä.

Traakialaiset kaappasivat myöhemmin Ifimedeian ja hänen tyttärensä Pankratiin Dionysoksen orgioista ja veivät heidät mukanaan. Aloeus lähetti poikansa etsimään vaimoaan ja tytärtään, ja nämä voittivatkin traakialaiset taistelussa ja toivat äitinsä ja sisarensa takaisin.

Ifimedeian hauta oli nähtävillä Anthedonissa, ja häntä palvottiin sankarittarena Mylasassa.

## Lähteet
Peter Eriksson

**Peter Eriksson** on seuraavien henkilöiden nimi:

* Peter Eriksson (s. 1969), ruotsalainen jalkapalloilija
* Peter Eriksson (s. 1965), ruotsalainen jääkiekkoilija, olympiamitalisti
* Peter Eriksson (s. 1958), ruotsalainen poliitikko
* Peter Eriksson (s. 1959), ruotsalainen ratsastaja, olympiamitalisti
Oranssihelttakookako

**Oranssihelttakookako** (*Callaeas cinereus*) eli aiemmalta nimeltään **kokako** on äärimmäisen uhanalainen Uudessa-Seelannissa tavattava kookakoihin kuuluva varpuslintu. Aiemmin laji *Callaes cinereus* jaettiin alalajeihin *C. c cinereus* ja *C. c. wilsoni*, mutta ne on sittemmin jaettu omiksi lajeikseen oranssihelttakookako ja kookako *Callaeas wilsoni*.

## Koko ja ulkonäkö
Kooltaan oranssihelttakookako on noin 38&nbsp;cm. Väritykseltään laji on siniharmaa, ja silmien ympärillä on musta maski. Heltat ovat oranssit.

## Elinympäristö
Molemmat kookakolajit olivat 1900-luvun alussa yleisiä Uuden-Seelannin lehti- ja podokarpusmetsissä. Oranssihelttakookakosta, joka elää Eteläsaarella ja Stewartinsaarella, ei ole tehty havaintoja vuoden 2007 jälkeen, ja se saattaa olla kuollut sukupuuttoon. Sen uskotaankin olevan hävinnyt. Pohjoisempi laji elää laikuttaisesti Pohjoissaarella. Laji elää pääasiassa luonnontilaisissa metsissä eikä ole sopeutunut talousmetsiin.

## Elintavat ja ravinto
Oranssihelttakookako ei ole erityisen hyvä lentäjä, minkä vuoksi se liikkuu mieluummin juosten. Laji elää territorioittain. Yhtä aluetta hallitsee joko koiraan ja naaraan muodostama pari, kahden koiraan pari, yksi koiras tai lyhyen aikaa myös yksittäinen naarasyksilö. Naaras munii pesään yleensä kolme munaa. Kahden koiraankin pari voi tehdä pesän. Oranssihelttakookako on tiettävästi ainoa lintulaji, jolle koiraiden yhteinen pesiminen on ominaista.

Oranssihelttakookakon ravinto vaihtelee kausittain. Sen pääasiallista ravintoa ovat hedelmät, mutta se syö myös lehtiä, nuppuja, kukkia, mettä sekä selkärangattomia eläimiä.

## Uhat
Oranssihelttakookakoja ei ole tavattu luonnossa vuoden 2007 jälkeen. Jotkut tutkijat arvelevat lajin jo hävinneen. BirdLife International arvioi 2016 lajin äärimmäisen uhanalaiseksi ja sen kannaksi alle 50 sukukypsää yksilöä. Aikaisemmin laajamittainen metsien hakkuu oli syynä kannan romahtamiseen. Nykyään suurimman uhan muodostavat saarelle levinneet saalistajat kuten isorotat, kettukusut ja kärpät.

## Lähteet
Jens Munk

**Jens Munk** (3. kesäkuuta 1579 - 28. kesäkuuta 1628) oli norjalais-tanskalainen merenkävijä, joka yritti löytää lyhyemmän meritien Kaukoitään Luoteisväylän tai Koillisväylän kautta. Hän lähti ensi kertaa merille jo 12-vuotiaana.

Tanskan kuningas Kristian IV lähetti Jens Munkin etsimään Luoteisväylää 64 miehen ja kahden laivan kanssa vuonna 1619. Munk oli niin varma retken onnistumisesta, ettei ottanut mukaan suksia eikä lämpimiä vaatteita. Munk saapui nykyiselle Hudsoninlahdelle. Syyskuussa Munk myönsi, että retki oli umpikujassa. Hän perusti nykyisen Churchilljoen suulle leiripaikan, jonka hän kastoi Nova Daniaksi, uudeksi Tanskaksi.

Miehiä kuitenkin kuoli koko ajan. Kun jää ja lumi 28. toukokuuta 1620 olivat sulamassa, vain seitsemän miestä oli elossa. Helluntaina Munkin lisäksi hengissä oli vain kaksi miestä. Vähitellen heidän voimansa alkoivat palautua. Kesäkuun lopussa miehet päättivät yrittää kotiin pienemmällä *Lamprenen*-aluksella. Tuskallisen taipaleen jälkeen miehet saapuivat syyskuussa Norjaan. Kun Munk palasi Tanskaan, kuningas Kristian IV ei ollut iloinen. Hän halusi lähettää Munkin uudelle matkalle, mutta se ei onnistunut, koska miehistöä ei saatu kasaan. Jens Munk kuoli vuonna 1628.

Jens Munkin päiväkirjan avulla Nova Dania löydettiin vuonna 1964. Etsijät löysivät sieltä muun muassa tykinkuulia sekä kukkulan, jonne kuolleet miehet oli jätetty. Munk kertoo päiväkirjassaan, että eloonjääneet olivat liian väsyneitä hautaamaan heitä.

## Lähteet
* Tieteen Kuvalehden Historia-lehti 1/2007

### Viitteet

## Aiheesta muualla
* Jens Munk *Norsk Biografisk Lexicon*
Mutta mitä tapahtui joulupukille 2

**Mutta mitä tapahtui joulupukille 2** (*The Santa Clause 2*) on yhdysvaltalainen 1. marraskuuta 2002 ensi-iltansa saanut koko perheen komediaelokuva, joka on jatko-osa elokuvalle *[[Mutta mitä tapahtui joulupukille?]]*. Elokuvan ohjasi Michael Lembeck ja pääosassa olivat  Tim Allen ja Elizabeth Mitchell.
Työmiehen vaimo

**Työmiehen vaimo** on Minna Canthin näytelmä vuodelta 1885. Se on yksi Canthin tunnetuimpia ja yhteiskunnallisesti radikaaleimpia teoksia. Näytelmä kritisoi alkoholia ja miehen valta-asemaa avioliitossa. Sen ensi-ilta oli Suomalaisessa Teatterissa. *Työmiehen vaimo* on Suomen ensimmäinen kaupunkityöläisistä kertova näytelmä.

## Juoni

Työmiehen vaimo on näytelmän muotoon kirjoitettu kirja, jonka päähenkilö Johanna on mennyt juuri naimisiin Riston kanssa. Risto ei osoittaudu hyväksi aviomieheksi vaan juo Johannan säästöt ja saattaa perheensä kurjuuteen. Lisäksi Risto vikittelee entistä rakastettuaan romanityttöä Homsantuuta, joka Riston todellisen luonteen huomattuaan yrittää kostaa ja ampua miehen siinä kuitenkaan onnistumatta. *”Teidän lakinne ja oikeutenne, hahaha – Niitähän minun pitikin ampua!”* Homsantuu sanoo.

## Vastaanotto
*Työmiehen vaimo* oli suosittu näytelmä. Se sai ensimmäisellä näytäntökaudella Suomalaisessa teatterissa peräti yhdeksän esityskertaa, mikä oli poikkeuksellista. Kolmena seuraavana vuonna esityksiä oli yhteensä vielä ennätykselliset 19. Lehdissä näytelmästä väiteltiin melkein kaksi kuukautta. Teos herätti innostusta varsinkin nuorisossa, mutta konservatiivit paheksuivat sitä. Agathon Meurmanin mielestä näytelmä oli jumalaton eikä taidetta lainkaan. Keväällä 1886 *Työmiehen vaimoa* esitettiin myös Tukholmassa. Näytelmä johti lakimuutokseen, jolla kumottiin miehen oikeus puolison työansioihin.

## Lähteet

## Aiheesta muualla

*
San Stefanon rauha

**San Stefanon rauha** solmittiin Venäjän keisarikunnan ja Osmanien valtakunnan välillä Turkin sodan (1877–1878) päätteeksi. 

## Rauhansopimus
Rauhansopimus allekirjoitettiin San Stefanossa (nykyinen Yeşilköy) Marmaranmeren rannalla 3. maaliskuuta 1878. Bulgariassa päivää juhlitaan nykyisin maan itsenäisyyspäivänä. Venäjä saneli pitkälti rauhanehdot ja kasvatti vaikutusvaltaansa Balkanilla voimakkaasti. 

San Stefanossa sovittiin itsehallinnollisen Suur-Bulgarian ruhtinaskunnan luomisesta. Tämä takasi Venäjälle satamayhteyden Välimerelle. Serbia ja Montenegro saivat itsenäisyyden ja erosivat Osmanien valtakunnasta. Myös Romania sai itsenäisyyden ja Dobrudjan provinssin, mutta menetti Venäjälle Bessarabian eteläosan. Bosnia ja Hertsegovina saivat autonomian ja lupauksen uudistuksista. Suuri osa Koillis-Anatoliasta liitettiin Venäjään. 

## Seuraukset
Muut Euroopan suurvallat pelästyivät Venäjän vallan äkillistä kasvua, ja vielä samana vuonna kokoontui Berliinin kongressi, jossa San Stefanon rajoja muutettiin radikaalisti Osmanien valtakunnalle edullisemmiksi.

## Lähteet

## Aiheesta muualla
Aleksandros Aeropoksen poika

**Aleksandros Aeropoksen poika** (, kuoli 330 eaa.), myös **Aleksanteri Lynkestisläinen**, oli makedonialainen ylimys ja sotilas. Hän oli luultavasti Lynkestis-maakunnan entisen kuningashuoneen vesa.

Aleksandros oli naimisissa Antipatroksen tyättären kanssa. Aleksandroksella oli kaksi veljeä, Heromenes ja Arrabaeus, jotka kummatkin teloitettiin koska heidän epäiltiin olleen osallisia Makedonian kuninkaan Filippos II:n salamurhaan. Aleksandros selvisi veljiensä kohtalolta koska oli ensimmäinen joka kutsui kaimansa Aleksanteria kuninkaaksi. Aleksanteri nimitti Aleksandroksen pian Traakian strategokseksi.

Theba nousi vähän ajan päästä kapinaan sen jälkeen kun huhut kertoivat Aleksanteri Suuren kaatuneen taistelussa. Kun makedonian armeija marssi Thebaa vastaan huhuttiin taas että sitä johti Aleksanterin sijaan Aleksandros.

Aleksandros seurasi kuninkaan mukana Persian sotaretkellä. Aleksanteri Suuri ei ehkä luottanut kaimaansa. Hänet nimitettiin kuitenkin thessalialaisen ratsuväen komentajaksi. Aleksandros kerkesi olemaan tässä tehtävässä vain muutaman kuukauden.

Talvella 334/333 eaa. Parmenion ilmoitti Aleksanteri Suurelle että eräs persialainen Sisines oli vangittu. Sisinellä oli ollut kirje Persian kuninkaalta Dareios III:a Aleksandrokselle. Dareios lupasi Aleksandrokselle 1000 talenttia kultaa jos hän murhaisi kuninkaan. Aleksandros vangittiin, mutta hänet teloitettiin vasta vuonna 330 eaa. pian Filiotaan salajuonen jälkeen.

## Lähteet
*

### Viitteet
São Paulon yliopisto

**São Paulon yliopisto** (port. *Universidade de São Paulo*; USP) on yliopisto Brasiliassa São Paulon kaupungissa. Se on yksi kolmesta São Paulon kaupungin rahoittamasta julkisesta yliopistosta.

São Paulon yliopisto on perustettu 1934. Se on yksi suurimmista korkeakouluista Brasiliassa ja Latinalaisessa Amerikassa. Yliopistolla on noin 75 000 opiskelijaa. Kampuksia on yksitoista, joista neljä sijaitsee São Paulon kaupungissa. Pääkampus Campus Armando de Salles Oliveira on 744 hehtaarin suuruinen. Kampuksia on myös Baurussa, Lorenassa, Piracicabassa, Pirassunungassa, Ribeirão Pretossa ja kaksi São Carlosissa.

The Times Higher Education 2008 World University Rankings sijoitti USP:n sijalle 196 maailman parhaiden yliopistojen listalla. Se oli paras sijoitus Latinalaisen Amerikan yliopistolle.

Shanghain Jiao Tong -yliopiston julkaiseman listan mukaan, USP on maailman parhaiden yliopistojen listalla vuonna 2015 101.–151. parhaan ryhmässä, eli sijoittuu Brasilian yliopistoista parhaiten.

## Lähteet

## Aiheesta muualla
Kaarlo Levón

**Kaarlo Aleksanteri Levón** (22. toukokuuta 1867 Raahe – 30. maaliskuuta 1936 Raahe) oli raahelainen filosofian tohtori, seminaarin lehtori ja kirjailija.

Kaarlo Levónin isä oli Carl Albert Levón ja äiti Henrica o.s. Hjertman. Hän pääsi ylioppilaaksi Oulun yksityislyseosta 1887 ja opiskeli Helsingin yliopistossa valmistuen filosofian kandidaatiksi 1890, lisensiaatiksi 1904 ja tohtoriksi 1907. Levón teki useita opintomatkoja Skandinavian ja Keski-Euroopan maihin. 

Levón oli 1892–1899 Limingan kansanopiston johtajana, seuraavat kolme vuotta 1899–1902 Rauman piirin kansakouluntarkastajana ja sen jälkeen vuodesta 1902 alkaen 10 vuotta Tampereen piirin kansakouluntarkastajana. Raahen seminaarin suomenkielen lehtorina hän oli vuodesta 1912 lähtien aina eläkkeelle siirtymiseensä 1935 saakka. Vuosina 1909-1910 hän oli kouluhallituksen kansanopetusosaston apulaisjohtajana ja Raahen keskikoulun jatkoluokkien latinankielen opettajana 1915–1917. Levón julkaisi tutkimuksia loitsurunouden alalta sekä useita muistelma- ja muita teoksia Pohjanmaalta. Hänen erikoisharrastuksenaan oli kotiseutututkimus. Raahen ja sen ympäristön kotiseutuyhdistys perustettiin 1915 Levónin toimesta ja hän toimi alusta lähtien yhdistyksen puheenjohtajana.

Limingassa ollessaan Levón oli Limingan veistokoulun puheenjohtajana 1894–1897. Tampereella hän oli työväenopiston johtokunnan jäsenenä 1906–1912 ja Tampereen Kasvatusopillisen Yhdistyksen puheenjohtajana ja jäsenenä 1906–1912. Raahessa hän oli Raahen keskikoulun jatkoluokkien johtokunnan jäsenenä ja puheenjohtajana vuodesta 1915 lähtien. Hän oli vuodesta 1915 Raahen Seudun Opettajayhdistyksen johtokunnan puheenjohtajana ja jäsenenä. Raahen museon johtokunnan jäsenenä hän oli vuodesta 1920.

Kaarlo Levón tuli tunnetuksi kotiseutuaiheisista kirjoista, joihin hän kiersi haastattelemassa Saloisten ja Raahen sekä naapurikuntien ihmisiä. Levónin kirjallista työtä jatkoi aikanaan hänen veljenpoikansa Martti Levón. Tohtori Kaarlo Levón oli myös puuhamiehenä perustettaessa Raahen kotiseutuyhdistystä vuonna 1915.

Kaarlo Levón oli naimisissa vuodesta 1892 Sigrid Poppiuksen kanssa.

## Julkaisut

* Tutkimuksia loitsurunojen alalla: verensulkusanat ja raudan sanat : Tampere : 1904. väitöskirja
* Äitini kätköistä 1, Kreivi Karl Gustaf Mannerheimin kirjeitä äidinisälleni, E. Valtamo, 1918
* Äitini kätköistä. 2, Raahen lääkäri Anders Jakob Hjertman : poimintoja äitini jälkeenjättämistä papereista, Omakustanne, 1919
* Klaveeri ym. kertomuksia. Poimintoja vanhoista kätköistä, 1925
* Muistelmia Pohjanmaalta, 1928
* Poistuneiden polvien ajoilta, 1928
* Tarinoita vanhasta merikaupungista, 1931

## Lähteet
* http://edu.raahe.fi/yhdistykset/matkailuoppaat/sempalo2.html 

### Viitteet

## Aiheesta muualla
* Kaarlo Levón : Kansanmuistoja Himangalta, Helsingin Sanomat Viikkoliite, 29.3.1931, nro 13, s. 1, Kansalliskirjaston digitaaliset aineistot
Hääilo

**Hääilo** oli vuosina 2008–2011 Kustannus-Osakeyhtiö Kotimaan kustantama vuosittain ilmestynyt suomalainen häälehti. Ensimmäisen kerran *Hääilo* ilmestyi ''Kotimaan'' liitelehti-''Ilon'' erikoisnumerona vuoden 2008 alussa. *Hääilo* määritteli itsensä ”kirkkohäiden äänenkannattajaksi”. Lehteä tehtiin seurakuntien tarpeisiin jaettavaksi ensisijaisesti kihla-, kuulutus- ja hääpareille. Lehden sisällössä keskityttiin häävalmistelujen lisäksi vihkitapahtumaan ja parisuhteeseen. 

Ensimmäisen *Hääilon* painos oli 15 000 ja se painettiin Virossa. Formaatiltaan lehti oli ns. leikattu tabloid. Vuoden 2009 *Hääilon* formaatti muuttui perinteiseksi liimaselkäiseksi aikakauslehdeksi ja se painettiin Iisalmessa. *Hääilon* päätoimittajina olivat Olli Seppälä ja Annmari Salmela.
Itämainen kysymys

**Itämaiseksi kysymykseksi** kutsuttiin niitä ongelmia, joita Osmanien valtakunnan rappeutuminen aiheutti Euroopan maiden välisessä diplomatiassa aina 1800-luvun puolivaiheilta 1900-luvun alkuun. Kiistaa aiheutti erityisesti ottomaanien heikkenevä vaikutus Balkanilla, ja kuinka alueen kristityn slaavilaisväestön olot tulisi järjestää. 

Venäjä kilpaili turkkilaisten perinnöstä Itävalta-Unkarin kanssa, ja tsaarien unelmana oli vallata jonain päivänä Konstantinopoli (nykyinen Istanbul) takaisin ortodokseille, sillä he pitivät Venäjää kolmantena Roomana. Panslavismin leviäminen antoi pontta Venäjän pyrkimyksille vapauttaa veljeskansansa; sitä toisaalta lietsoi kristittyjen huono kohtelu. Nationalismi sai jalansijaa muidenkin Turkkiin kuuluneiden kansojen keskuudessa. Kapinayritysten kukistaminen ja ajoittaiset kristittyjen vainot vaurioittivat Turkin julkista kuvaa myös lännessä.

Itämainen kysymys johti moniin sotiin, muun muassa Krimin sotaan (1853-1856, tunnetaan myös *Itämaisena sotana*), Turkin sotaan (1877-1878) ja Italian-Turkin sotaan (1911-1912).

## Aiheesta muualla
*New York Times 11.7.1860: The Oriental Question (englanniksi)
*Argyll, George Douglas Campbell: The Eastern Question (englanniksi, kirja ladattavissa sähköisessä muodossa)
Ulvilan Seutu

**Ulvilan Seutu** on Ulvilassa kerran viikossa ilmestyvä sitoutumaton paikallislehti. Lehden päätoimittaja oli Juhani Seppälä ennen omistajanvaihdosta 2014. Lalli Oy:n tullessa uudeksi omistajaksi, päätoimittajana aloittaa Kim Huovinlahti.

Lehden omisti aiemmin Kehitys Oy, jolle Seija ja Onni Vihavainen myivät sen vuonna 2000. Tätä nykyä lehti on Juhani Seppälän ja tämän yritysten omistuksessa. Hän hankki lehden 2011.

Lehteä uhkasi lopetus sillä omistaja Juhani Seppälä oli maaliskuussa 2014 hakemassa painotaloa ja julkaisuyhtiötä konkurssiin. Lehti kuitenkin välttyi lopetukselta, sillä sen julkaisutoiminnan osti Lalli Oy, joka on julkaissut aiemmin ilmestynyttä keskustalaista Lallia. Lehden päätoimittajana aloittaa Lallin muitakin lehtiä päätoimittava Kim Huovinlahti, entisiä toimittajia ei palkata, vaan jutut tehdään Satakunnan Viikon toimittajien voimin.
 
## Lähteet
*Ulvilan Seudun sivusto 

### Viitteet

## Aiheesta muualla
*
Amandola

**Amandola** on Italian kunta. Se sijaitsee Fermon maakunnassa Marchen alueella. Vuoden 2015 lopussa siellä oli asukkaita 3&nbsp;629.

## Lähteet

## Aiheesta muualla
* Viralliset sivut
Suuri hikirauhanen

**Suuri hikirauhanen** on hikirauhanen, joita on ihmisen kehossa muun muassa kasvoissa, kainaloissa ja sukupuolielinten sekä peräaukon ympärillä. Suuret hikirauhaset eivät eritä varsinaista hikeä, vaan voimakastuoksuista eritettä, joka aiheuttaa ihmisen ominaistuoksun. Maitorauhaset ja korvavaharauhaset ovat sukua suurille hikirauhasille.

Suuresta hikirauhasesta käytetään myös nimeä **apokriininen hikirauhanen**.

## Aiheesta muualla
*Tohtori: Iso hikirauhanen
Muri

**Muri** on kaupunki ja emiraatti Nigeriassa, Taraban osavaltiossa. Vuonna 1991 kaupungin asukasluvuksi arvioitiin 56&nbsp;570.

Vuonna 1817 perustettiin fulani-muslimien jihad-valtio Muri. Vuosien 1892&ndash;1893 välisenä aikana se oli de facto Ranskan protektoraatti, jonka päämiehenä oli kuvernööri Louis Alexandre Mizon. Syyskuussa 1901 Murista tuli brittiläiseen Pohjois-Nigerian protektoraattin kuuluva provinssi.

## Lähteet
Norjan Eliteserien (salibandy)

**Norwegian Floorball Eliteserie** on Norjan korkein sarjataso salibandyssa. Liiga on perustettu vuonna 1994 nimellä Eliteserien. Miesten elitserienissä pelaa 12 joukkuetta ja naisten eliteserienissä 8 joukkuetta.

## Miesten joukkueet
*Bærums Verk IB
*Fjerdingby IBK
*Gjelleråsen IF
*Greåker Bulldogs
*Harstad IBK
*Nornen Innebandy
*Sagene IF
*Sarpsborg IBK  
*Slevik IBK
*Sola IBK
*Sveiva Innebandy
*Tunet IBK

## Naisten joukkueet
*IK Akerselva
*SF Grei
*Holmlia SK
*Målløs IBK
*Nidaros IBK
*Slevik IBK
*Sveiva Innebandy
*Tunet IBK

## Lähteet
*www.innebandy.no
Erinomaisen ääniroolityön Emmy-palkinto

**Erinomaisen ääniroolityön Emmy-palkinto** (*Outstanding Voice-Over Performance*) on vuodesta 1992 lähtien vuosittain jaettu palkinto Emmy-gaalassa. Palkintoa ei jaettu vuosina 1996 ja 2007.

## Voittajat

## Lähteet
* Emmy Awards
Unihockey-Bundesliga

**Unihockey-Bundesliga** (myös **1. MaXxprint Floorball Bundesliga** tai **1. FBL**) on Saksan korkein sarjataso salibandyssa. Miesten liigassa pelaa 10 joukkuetta ja naisten liigassa 4 joukkuetta. Miesten mestaruuden voitti kaudella 2012-13 MFBC Leipzig.

## Joukkueet 2013-2014

### Miehet
* BA Tempelhof Berlin
* Floor Fighters Chemnitz
* ETV Piranhas
* MFBC Leipzig 
* Red Devils Wernigerode
* Red Hocks Kaufering

* TV Lilienthal

* UHC Döbeln 06

* UHC Sparkasse Weissenfels

* Unihockey Igels Dresden
### Naiset
* MFBC Grimma 
* SG Berlin 	
* SG Chemnitz/Heidenau
* UHC Sparkasse Weissenfels

## Aiheesta muualla
* http://www.floorball.de/bundesliga/1-fbl-herren/ 
* http://www.floorball.de/fbl-damen/ 
* http://www.unihockey-portal.de/
White Tiger (albumi)

**White Tiger** on yhdysvaltalaisen rock-yhtye White Tigerin samanniminen studioalbumi vuodelta 1986. Albumin tuotti yhtyeen kitaristi Mark St. John, ja albumi julkaistiin indie-levy-yhtiö E.M.C. Recordsin jakelemana vuonna 1986.  Albumista julkaistiin vuonna 2000 uusintapainos CD-levynä. Uusintapainos sisältää myös Michael Wagnerin uudelleen miksaaman kappaleen ”Rock Warriors”.

Albumia myytiin Yhdysvalloissa noin 50&nbsp;000 kappaletta. *White Tiger* jäi yhtyeen ainoaksi studioalbumiksi, sillä yhtye hajosi vuonna 1988 ennen toisen albuminsa tekemistä.

## Kappalelista
Kaikki kappaleet Mark St. John sekä David Donato.

#
#
#
#
#
#
#
#

## Kokoonpano
* David Donato – laulu
* Mark St. John – soolo-, rytmikitara, taustalaulu
* Michael Norton – basso, taustalaulu
* Brian James Fox – rummut, taustalaulu

## Lähteet
Congo (elokuva)

**Congo** on Michael Crichtonin vuonna 1980 julkaistuun menestysromaaniin perustuva seikkailuelokuva. Se valmistui vuonna 1995. Ohjauksesta vastasi Frank Marshall.

Elokuva menestyi kaupallisesti hyvin, mutta arvostelijat kritisoivat sitä gorilla-pukujen käytöstä CGI-tekniikan sijaan. Syy tähän on, että toisin kuin Jurassic Parkin nahkapeitteiset dinosaurukset, olisi karvaisten gorillojen animointi ollut todella vaikeaa.

Gorillojen äänet loi monipuolinen ääninäyttelijä Frank Welker, joka on tunnettu useista elokuvista etenkin eläinten äänenä.

## Tarina

TraviCom-viestintäteknologiaorganisaation johtaja R.B. Travis (Baker) lähettää uudenlaisen satelliittiteknologian onnistumisen toivossa elektroniikkaekspertti Karen Rossin (Linney) Afrikkaan, Kongon viidakkoon etsimään timantteja ja poikaansa Charlieta (Campbell), jonka retkikunta katosi etsiessään timantteja yhtiön laser-projektia varten. Samaan aikaan eläintutkija Peter Elliott (Walsh) ja hänen apulaisensa Richard (Heslov) valmistautuvat matkaan päämääränä myös Kongo, tarkoituksenaan palauttaa koetestigorilla Amy sen omaan elinympäristöön. Ainoa ongelma on, ettei Peter saa tutkimuslaitokselta rahoitusta matkaa varten. Romanialainen, hyväntekijäksi itseään kutsuva rikas mies Herkermer Homolka (Curry) saapuu Peterin luokse ja sanoo kustantavansa matkan, perimmäisenä syynä löytää muinainen Zinjin kaupunki timantteineen. Lentokentällä kuitenkin ilmenee ongelmia polttoaineen maksamisessa ja silloin Karen tulee paikalle. Hän pääsee mukaan samalla lentokoneella maksettuaan polttoaineen. 

Retkikunta saapuu Afrikkaan, jossa heidän oppaakseen liittyy palkkionmetsästäjä Munro Kelly (Hudson). Seurue yrittävää salamatkustaa Zaireen, sillä presidentti yritettiin juuri salamurhata ja koko maa on poikkeustilassa. He jäävät kiinni mutta lahjottuaan kapteeni Wantan (Lindo) he pääsevät lentokoneella Zairen rajalle mukanaan kymmenen apulaista. Pian heidät kuitenkin huomataan ja kone yritetään ampua alas lämpöhakuisilla ohjuksilla ja kaikki joutuvat hyppäämään laskuvarjoilla alas. 

Matka syviin, tuntemattomiin metsiin voi alkaa. Retkikunta pääsee vaikeuksien kautta perille ja he päätyvät Zinjin kadonneeseen kaupunkiin. Siellä he joutuvat kamppailuun ennennäkemättömiä tappajagorilloja vastaan ja lopulta vain Karen, Peter, Munro ja Amy pääsevät pois hengissä. Tulivuoren purkauksen seurauksena alkaa maanjäristys ja Peterin hyvästeltyä Amyn, kolmikko häipyy pois kuumailmapallolla.

## Näyttelijät
Latvian salibandyliiga

**Latvian salibandyliiga** () on maan korkein salibandyn sarjataso. Liigassa pelaa 12 joukkuetta. Latvian salibandyliigaa on pelattu vuodesta 1996 lähtien.

## Miesten joukkueet 2020-2021
* Bauska
* Lecrings
* Lielvārde/Fatpipe
* FBK Valmiera
* FK Kurši
* Oxdog Ulbroka
* Irlava/Avant
* SK Pārgauja
* Rubene
* RTU/Rockets
* Talsu NSS/Krauzers
* Ķekava

## Naisten joukkueet 2020-21
* Ķekava
* Lecrings
* Rubene
* Rubene-1
* Līgatne
* NND/RJTC
* Irlava/Tukums
* Kekava Bulldogs

## Lähteet
* Latvian salibandyliiga 

### Viitteet
Manuel Pablo

**Manuel Pablo García Díaz** (s. 25. tammikuuta 1976 Arucas, Las Palmas) on espanjalainen jalkapalloilija. Hän edusti vuoteen 1998 saakka Espanjan Segunda Divisiónissa Las Palmasia ja kausina 1998–2016 Primera ja Segunda Divisiónissa Deportivo de La Coruñaa. Hän oli pelipaikaltaan oikea laitapuolustaja.

Manuel Pablo siirtyi kesällä 1998, 22-vuotiaana, kotikaupunkinsa joukkueesta Las Palmasista Deportivoon. Hän teki ensiesiintymisensä pääsarjassa 15. marraskuuta 1998 ottelussa Alavésia vastaan. Hän oli yksi Deportivon tärkeimpiä pelaajia, kun joukkue voitti historiansa ensimmäisen Espanjan pääsarjamestaruuden vuonna 2000. Manuel Pablo pelasi tuolla kaudella 37 liigaottelua, joissa hän oli 33 ottelussa kentällä täydet minuutit. Neljännellä kaudellaan Deportivossa hän loukkaantui vakavasti 30. syyskuuta 2001 Everton Giovanellan taklatessa häntä ja joutui koko loppukaudeksi syrjään.

Manuel Pablo pelasi Deportivossa 16 kauden aikana pääsarjassa 347 ottelua ja teki niissä yhden maalin, syyskuussa 2000 Racing de Santanderia vastaan. Kausina 2011–2012 ja 2013–2014 Deportivo pelasi toisella sarjatasolla mutta nousi molemmilla kerroilla heti takaisin pääsarjaan.

Manuel Pablo teki ensiesiintymisensä Espanjan A-maajoukkueessa 16. elokuuta 2000 ystävyysottelussa Saksaa vastaan. Hän pelasi vuosina 2000–2001 maajoukkueessa seitsemän MM-karsintaottelua ja viisi ystävyysottelua. Uransa 13. ja samalla viimeisen A-maaottelun hän pelasi huhtikuussa 2004 ystävyysottelussa Italiaa vastaan. Hän pelasi A-maaotteluissaan kymmenen kertaa avauskokoonpanossa.

## Lähteet
Duncan James

**Duncan Matthew James Inglis** (s. 7. huhtikuuta 1978 Salisbury, Wiltshire, Englanti) on englantilainen laulaja, näyttelijä, televisiojuontaja ja poikabändi Bluen jäsen.

## Musiikkiura
2000-luvun alussa James perusti ystävänsä Anthony Costan kanssa poikabändin nimeltä Blue, johon he pyysivät mukaan kaverinsa Lee Ryanin ja Simon Webben. Bluen R'n'B -vaikutteinen pop johti menestykseen Isossa-Britanniassa ja monissa muissa maissa, kuten Irlannissa, Portugalissa, Belgiassa, Italiassa, Ranskassa, Australiassa ja Uudessa-Seelannissa. Menestys jatkui muutamia vuosia, kunnes vuonna 2005 yhtye hajosi ja kukin jäsen lähti luomaan omaa uraansa. Vuonna 2009 jäsenet kuitenkin palasivat yhteen ja ryhtyivät työstämään uutta musiikkia. Toukokuussa 2011 James edusti muiden Bluen jäsenten kanssa Isoa-Britanniaa Saksan Euroviisuissa. He sijoittuivat 11. sadalla pisteellä. Loppuvuodesta 2012 Blue aloittaa Kiinan kiertueen ja tekee samalla uutta albumia.

### Sooloura
Lokakuussa 2004 James julkaisi singlen "I Believe My Heart" laulajatar Keedien kanssa. Kappale pääsi Ison-Britannian sinkkulistalla toiseksi. James jatkoi soolouraan toukokuussa 2006 singlensä "Sooner or Later" kanssa, joka ei menestynyt kovin hyvin. Samoin kävi seuraavien sikkujen "Can't Stop a River" ja "Amazed" kanssa. Huonon menestyksen takia James irtisanottiin levytyssopimuksestaan, ja sen jälkeen hän itse ilmoitti lopettaneensa soolouransa.

## Diskografia
### Albumit
* Future Past *(2006)*
### Singlet
*"I Believe My Heart" (+ Keedie) 
*"Sooner or Later" 
*"Can't Stop a River" 
*"Amazed"

## Yksityiselämä
James asuu tällä hetkellä Hatfieldissä, Hertfordshiressä. Jamesillä on tytär (s.2005) nimeltä Tianie-Finn entisen tyttöystävänsä Claire Graingerin kanssa. James kuuluu katoliseen kirkkoon. Heinäkuussa 2009 hän kertoi haastattelussa olevansa bi-seksuaali.

## Aiheesta muualla

* Duncan Jamesin kotisivut
Tim Hill

**Tim Hill** on yhdysvaltalainen Annie-palkittu televisiokäsikirjoittaja ja elokuvaohjaaja, joka tunnetaan kenties parhaiten televisiosarjasta Paavo Pesusieni. Hän aloitteli uraansa 1990-luvun alussa Rocko's Modern Lifen parissa käsikirjoittajana ja storyboardien piirtäjänä.

## Lähteet

## Aiheesta muualla
*
Ron Weiner

**Ron Weiner** on yhdysvaltalainen kaksi kertaa Writers Guild of America -palkinnolla ja kerran Annie-palkinnolla palkittu käsikirjoittaja ja tuottaja, joka tunnetaan parhaiten televisiosarjoista *[[Futurama]]* ja ''30 Rock''.

## Aiheesta muualla
*
Paul Rudish

**Paul Rudish** (s. 1968) on yhdysvaltalainen animaattori, kaksi kertaa Emmy-palkittu käsikirjoittaja ja animaatio-ohjaaja. Hänet tunnetaan kenties parhaiten työstään Dexterin laboratorion, Samurai Jackin ja Star Wars: Clone Warsin parissa, joissa Rudish työskenteli muun muassa Genndy Tartakovsky kanssa.

## Aiheesta muualla
*
Välikorvaontelo

**Välikorvaontelo** (lat. *cavitas tympani*) on tärykalvon (*membrana tympani*) sisäpuolella sijaitseva ilman täyttämä välikorvan osa. Välikorvaontelossa sijaitsevat kuuloluut (*ossicula auditus*), kuuloluihin kiinnittyvät lihakset, täryjouhi (*corda tympani*) sekä pyöreä ikkuna (*fenestra rotundum*) ja soikea ikkuna (*fenestra ovale*). Välikorvaontelon etuosasta lähtee sen ilmanpainetta tasaava korvatorvi (*tuba auditiva*) nenänieluun.

Välikorvaontelo sijaitsee ohimoluussa ja sen mediaalipuolella sijaitsee sisäkorva (*auris interna*), lateraalipuolella tärykalvo ja korvakäytävä (*meatus acusticus externus*), yläpuolella keskimmäisen kallokuopan pohja (*fossa cranialis medius*), etupuolella sisempi kaulavaltimo (*arteria carotis internus*), alapuolella sisempi kaulalaskimo (*vena jugularis internus*) ja takapuolella ohimoluun onteloita (*cellulae mastoideae*).

## Katso myös

* Välikorva
Jason Butler Rote

**Jason Butler Rote** on yhdysvaltalainen Annie-palkittu ja kolme Emmy-ehdokkuutta saanut käsikirjoittaja, joka tunnetaan parhaiten piirrossarjasta Dexterin laboratorio.

## Aiheesta muualla
* 
* Jason Butler Rote TV.comissa
Geneviève Laureau

**Geneviève Bureau** (o.s. **Laureau**, s. 25. tammikuuta 1941 Orléans, Loiret, Ranska) on entinen ranskalainen yleisurheilija, jonka päälaji oli korkeushyppy.

Geneviève Laureau sijoittui Budapestin EM-kilpailuissa 1966 korkeushypyssä 12:nneksi tuloksella 160&nbsp;cm. Hän voitti Ranskan mestaruuden vuosina 1963, 1965 ja 1966. Hän paransi vuonna 1963 kahdesti korkeushypyn Ranskan ennätystä, ensin tulokseen 169&nbsp;cm ja myöhemmin tulokseen 172&nbsp;cm. Viimeksi mainittu säilyi Ranskan ennätyksenä kesäkuuhun 1968, jolloin Ghislaine Barnay paransi paransi sitä kahdella senttimetrillä.

## Henkilökohtaiset ennätykset

* Korkeushyppy: 175&nbsp;cm (1969)
* Pituushyppy: 600&nbsp;cm (1968)
* Viisiottelu: 4&nbsp;175&nbsp;p (1968)

## Lähteet

* 
*
Arnold Toynbee

**Arnold Toynbee** (23. elokuuta 1852 – 9. maaliskuuta 1883) oli brittiläinen taloushistorioitsija, joka tunnetaan pääteoksestaan *Lectures on The Industrial Revolution in England* (1884). Tämä kirja toi käsitteen "teollinen vallankumous" yleiseen tietoisuuteen.. Arnold J. Toynbee on hänen veljenpoikansa.

Toynbee tuo kirjassaan esille seuraavia ajatuksia:
* Kilpailu korvasi keskiaikaiset säädökset, joilla valvottiin tuotantoa ja vaurauden jakoa.
* Teollisen vallankumouksen nopeus oli paljon suurempi kuin väestön kasvun.
* Maanviljelijäväestön suhteellinen ja reaalinen väheneminen.
* Mekaanisten koneiden avulla tehdasteollisuus korvasi kotiteollisuuden.

Useat myöhemmätkin tutkimukset ovat tarkastelleet teollista vallankumousta seuraavista, jo Toynbeeltä löytyvistä näkökulmista:
* Teknologia, korostaa keksintöjä
* Tehdasnäkökulma, tuo esille muutokset teollisessa organisaatiossa ja kuvaa tehtaiden, rautateiden ja suuryritysten syntyä
* Makrotalous, sisältäen kansantulon kasvun, investoinnit ja elinkeinorakenteen muutoksen
* Markkinatalous, korostaa markkinatalouden syntyä ja laajaa yhteiskunnallista muutosta

## Lähteet
Ulosottomiehet

**Ulosottomiehet** () on vuonna 1929 ensi-iltansa saanut yhdysvaltalainen Ohukaisen ja Paksukaisen tähdittämä lyhyt mykkäkomediaelokuva, jonka on ohjannut Lewis R. Foster.

Leo McCarey ja H. M. Walker laativat käsikirjoituksen. *Ulosottomiehet* on mustavalkoinen ja pituudeltaan 20 minuuttia. Elokuva kuvattiin viikossa helmikuussa 1929. *Ulosottomiehet* sai ensi-iltansa kotimaassaan 19. lokakuuta vuonna 1929. Metro-Goldwyn-Mayer ja Hal Roach Studios -yhtiöt tuottivat elokuvan.

## Näyttelijät
Petre Ispirescu

**Petre Ispirescu** (tammikuu 1830 Bukarest – 27. marraskuuta 1887) oli romanialainen toimittaja, folkloristi (Romanian kansanperinteen kerääjä), kertoja, kirjailija ja typografi.

Bukarestissa vuonna 1830 köyhään perheeseen syntynyt Petre Ispirescu kävi lyhyesti koulussa ja pääsi jo nuorena oppipojaksi erääseen kirjapainoon. Sen jälkeen hänestä tuli kirjapainon johtaja ja kirjapainon omistaja, mutta tästä huolimatta hän eli vaatimatonta elämää suuren perheensä takia. Ispirescu oli keskinkertainen omissa teoksissaan, mutta hän osoitti olevansa lahjakas perinnetieteilijä ja kertoja (Hänestä ei kuitenkaan tullut Creangăn vertaista kertojaa). Kirja, joka ilahdutti monien sukupolvien lapsia, mukaan lukien nykyisiä lapsia, on *Legendele si basmele românilor* (’Romanialaisten legendat ja tarinat’. Se ilmestyi vuonna 1882 kuuluisan romanialaisen kirjailijan Vasile Alecsandrin innostuneella esipuheella varustettuna. Siihen oli koottu noin 80 satua.

## Teokset
### Tunnetuimmat kootut sadut
*Ileana Sâmziana
*Broasca ţestoasă cea fermecată (Lumottu kilpikonna)
*Lupul cel năzdrăvan şi Făt-Frumos (Kepposteleva susi ja Unelmien prinssi)
*Voinicul cel fără de tată (Isätön uskalikko)
*Greuceanu
*Împăratul şerpilor (Käärmeiden kuningas)
*Bogdan Viteazul (Rohkea Bogdan)
*Găinăreasa (Kanojen hoitaja)
*Fata de împărat şi fiul văduvei (Keisarin tytär ja lesken poika)
*Fata de împărat şi pescarul (Keisarin tytär ja kalastaja)
*Făt-Frumos cu părul de aur (Unelmien prinssi, jolla oli vaaleat hiukset)
*Sarea în bucate (Suola ruoassa)
*Aleodor împărat (Kuningas Aleodor)
*Tinereţe fără bătrâneţe şi viaţă fără de moarte (Nuoruus ilman vanhuutta ja elämä ilman kuolemaa)
*Prâslea cel voinic şi merele de aur (Rohkea pikkuveli ja kultaiset omenat)
*Balaurul cu şapte capete (Seitsemänpäinen lohikäärme)
*Fiul vânătorului (Metsästäjän poika)

### Omat teokset
*Ţăranul român (1862, Romanialainen talonpoika) 
*Isprăvile şi viaţa lui Mihai Viteazu (1876, Rohkean Mihain elämä ja teokset)
*Snoave şi poveşti populare (1879, Kansan anekdootteja ja kertomuksia) 
*Poveştele unchiaşului sfătos (1879, Puheliaan ukon kertomukset) 
*Pilde şi ghicitori (1880, Esimerkkejä ja arvoituksia) 
*Basme, snoave şi glume (1883, Tarinoita, anekdootteja ja piloja)
*Jucării şi jocuri de copil (1885, Lasten leluja ja leikkejä) 
*Poveşti morale. Despre pomul Crăciunului (1886, Moraalisia tarinoita. Joulukuusesta.)

## Aiheesta muualla
Simone Peirone

**Simone Peirone** (o.s. **Ruas**, 10. kesäkuuta 1919 – 14. tammikuuta 2001) oli ranskalainen yleisurheilija, jonka päälaji oli korkeushyppy.

Peirone sijoittui Lontoon 1948 olympialaisten korkeushypyssä yhdeksänneksi tuloksella 150&nbsp;cm. Brysselin EM-kilpailuissa 1950 hän sijoittui seitsemänneksi tuloksella 150&nbsp;cm ja Bernin EM-kilpailuissa 1954 sijalle 12 tuloksella 155&nbsp;cm. Hän voitti Ranskan mestaruuden korkeushypyssä vuosina 1951–1952 sekä 1954–1956.

## Henkilökohtaiset ennätykset

* Korkeushyppy: 161&nbsp;cm (1956)
* Kuulantyöntö: 11,90&nbsp;m (1956)
* Kiekonheitto: 41,65&nbsp;m (1956)

## Lähteet
* 
* 

### Viitteet
Luettelo televisiosarjan Digimon Adventure jaksoista

Tämä on luettelo japanilaisen animesarjan *[[Digimon Adventure]]* jaksoista. Luettelossa näkyvät myös jaksojen englanninkieliset nimet.

26 ensimmäistä jaksoa on dubannut dubbausyhtiö Agapio Racing Team, jonka dubbaustyyli sai niin paljon huonoa palautetta, että siitä eteenpäin jaksot dubbasi Tuotantotalo Werne. Tämän takia jaksojen nimet on muutettu jälkimmäisten dubbausten kannalta järkevimpiin muotoihin.

Agapion jälkiäänittämät jaksot esitettiin Nelosella 10. tammikuuta–26. syyskuuta 2001 (jaksojen 20 ja 21 välillä oli kesätauko), Wernen dubbaamista jaksoista 27–41 esitettiin 31. lokakuuta 2001–13. helmikuuta 2002 ja 42–54 1. kesäkuuta 2002–17. elokuuta 2002. Jaksojen ensiesitykset olivat jaksoon 41 asti keskiviikkoisin ja ne uusittiin seuraavana lauantaina. Lokakuussa 2001 uusittiin muutama jakso ennen kuin Wernen jälkiäänittämät jaksot pääsivät alkamaan kuun lopussa. Kesällä 2002 uudet jaksot esitettiin lauantaisin. Wernen dubbaama toinen puolisko nähtiin uusintana helmikuusta syyskuuhun 2003.

Ennen sarjan julkaisua Japanissa esitettiin *Digimon Adventure* -lyhytelokuva, jonka tapahtumat sijoittuvat neljä vuotta ennen sarjan tapahtumia. Elokuva on tiivistetty kahden seuraavan lyhytelokuvan ohella Japanin ulkopuolella *[[Digimon-elokuva]]ksi*.

## Jaksot
Ghislaine Barnay

**Ghislaine Bambuck** (o.s. **Barnay**, s. 8. lokakuuta 1945 Fort-de-France, Martinique) on entinen ranskalainen yleisurheilija, jonka päälaji oli korkeushyppy.

Ghislaine Barnay sijoittui Méxicon 1968 olympialaisten korkeushypyssä yhdeksänneksi tuloksella 171&nbsp;cm; karsinnassa hän ylitti 174&nbsp;cm. Ateenan EM-kilpailuissa 1969 hän sijoittui yhdeksänneksi tuloksella 174&nbsp;cm. Hän voitti Ranskan mestaruuden vuosina 1967, 1968 ja 1969. Ranskan ennätystä hän paransi viidesti: kesäkuussa 1968 tulokseen 174&nbsp;cm, syyskuussa 1968 tulokseen 175&nbsp;cm, viikkoa myöhemmin tulokseen 176&nbsp;cm sekä kesäkuussa 1969 samassa kilpailussa ensin tulokseen 177&nbsp;cm ja sitten 180&nbsp;cm. Viimeksi mainittu tulos pysyi Ranskan ennätyksenä lähes neljä vuotta.

## Henkilökohtaiset ennätykset
* Korkeushyppy: 180&nbsp;cm (1969)
* Kuulantyöntö: 11,93&nbsp;m (1967)
* 400 metrin juoksu: 54,5&nbsp;s (1972)

## Lähteet
* 
*
Rick Pagnutti

**Rick Pagnutti** (s. 14. marraskuuta 1946 Sudbury, Ontario) on entinen jääkiekkoilija, pelipaikaltaan puolustaja. Los Angeles Kings varasi Pagnuttin  ensimmäisenä valintana vuonna 1967, mutta hän ei pelannut koskaan NHL:ssä. Kymmenen kautta kestäneen uransa aikana Pagnutti vietti kuusi kautta American Hockey Leaguessa, joista neljä kautta Rochester Americansissa ja kaksi kautta Springfield Kingsissä. Pagnutti pelasi myös WHL-, CHL-, IHL- ja NAHL-liigaa. Hänet valittiin IHL:n parhaaksi puolustajaksi 1972.

## Tilastot

## Lähteet
*